Lav et referat af nedenstående tekst:

Tekst:
En 46-årig mand med adresse i Tylstrup er torsdag blevet varetægtsfængslet frem til 25. maj. Han er sigtet for en lang stribe af ildspåsættelser og trusler samt hærværk. Manden nægter sig skyldig i anklagerne. Ofrene er i alle tilfældene to personer - en mand og en kvinde - der bor på en adresse i Agersted. Det oplyser anklager ved Nordjyllands Politi Kristina Frandsen. Har tidligere boet med det kvindelige offer Hun fortæller samtidig, at den 46-årige mand tidligere har boet sammen med den pågældende kvinde, men at hun i slutningen af februar forlod manden og flyttede sammen med den anden mand på adressen i Agersted. Den 46-årige mand er sigtet for den 20. marts af have sat ild til en bil på stedet. Og på samme adresse er han sigtet for at udøve hærværk mod to biler natten mellem 4. og 5. april. Bilernes forruder blev knust og med spraymaling stod der på bilerne: "Dø" og "svin". Han er også sigtet for trusler natten mellem 12. og 13. april, da der på to biler på samme adresse i Agersted var placeret to trusselsbreve hvor der stod: "Dumme svin" og "Jeg smadrer jeres liv". Bil udbrændte Den 15. april blev der knust en rude på ejendommen i Agersted, og natten mellem 18. og 19. april blev der hældt ætsende væske på to biler på adressen, og derudover blev de ridset. Også disse forhold er den 46-årige sigtet for. Natten til den 26. april blev der sat ild til en bil på adressen i Agersted, og bilen udbrændte. En anden bil fik smadret sideruden og fik ridset ordet "dø" på siden. Og disse forhold er manden sigtet for. Anklager Kristina Frandsen forklarer, at politiets efterforskning førte til, at manden torsdag uden dramatik blev anholdt på sin adresse i Tylstrup. Den 46-årige mand, der nægter sig skyldig, kærede afgørelsen om varetægtsfængslingen.

Referat:
Manden er blevet varetægtsfængslet for at true en mand og en kvinde samt for brandstiftelse og hærværk.